Na osnovu člana 230. i 257. Zakona o privrednim društvima (Službene novine Federacije BiH, br. 81/15), člana 83. Statuta Komar tvornica gipsa z.d.d. iz Donjeg Vakufa, i odluke Nadzornog odbora br. 1549/22, Nadzorni odbor društva objavljuje, slijedeće:

**OBAVJEŠTENJE**

o sazivanju XXVIII redovne skupštine društva

1. Saziva se XXVIII redovna skupština zatvorenog dioničkog društva Komar tvornica gipsa iz Donjeg Vakufa na 09.06.2022. godine (četvrtak), koja će se održati u prostorijama Doma kulture (mala sala), ul. 770. Sbbr. bb, sa početkom rada u 13:00 sati.
2. Nadzorni odbor društva je svojom odlukom broj 1549/22 od 10.05.2022. godine, imenovao Odbor za glasanje, u čijem je sastavu: Verem Mustafa, Ganibegović Esma, Vrco Alma.

Zapisnik skupštine vodit će sekretar društva Vinčević Amra.

**DNEVNI RED**

Za skupštinu je predložen sljedeći dnevni red:

1. Izbor radnih tijela skupštine:

a) Predsjednika skupštine

b) Dva ovjerivača zapisnika

1. Izvještaj o poslovanju Društva za period 01.01. – 31.12.2021. godine sa bilansom stanja i bilansom uspjeha;
2. Izvještaj odbora za reviziju za period 01.01. – 31.12.2021. godine;
3. Izvještaj o obavljenoj reviziji finansijskih izvještaja Društva revizorske kuće “Refin” Vareš za period 01.01.-31.12.2021.godine;
4. Izvještaj o radu Nadzornog odbora;
5. Plan proizvodnje i otpreme za 2022. godinu;
6. Donošenje odluke o rasporedu dobiti;
7. Izbor vanjskog revizora.

Pravo učešća i odlučivanja na skupštini društva ima dioničar koji se nalazio na listi dioničara kod Registra vrijednosnih papira Federacije BiH 30 dana prije datuma održavanja skupštine ili posljednjeg radnog dana koji prethodi tom roku ako on pada u neradni dan.

Pravo učešća u radu i odlučivanju skupštine društva dioničar može ostvariti lično ili putem punomoćnika, koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara-vlastodavca.

Svi dioničari odnosno punomoćnici dioničara dužni su dostaviti prijavu za učešće u radu i odlučivanju skupštine dioničara društva, najkasnije 3 (tri) dana prije njenog održavanja.

Prijava za učešće na skupštini društva i obrazac punomoći mogu se dobiti u sjedištu društva.

Prijava se podnosi neposredno ili preporučenom poštom na adresu sjedišta društva.

Dioničari ili grupa dioničara sa najmanje 5% ukupnog broja dionica s pravom glasa mogu pismeno predložiti izmjenu dnevnog reda ili prijedlog odluka, najkasnije 8 (osam) dana od dana objavljivanja ovog obavještenja, uz obavezu Nadzornog odbora, da u skladu sa odredbama člana 230. stav 1. ZPD takav prijedlog objavi na isti način kao i obavještenje o sazivanju skupštine.

Glasanje na skupštini vrši se putem glasačkih listića koji sadrže ime i broj glasova kojim raspolaže. Glasanje se vrši zaokruživanjem na glasačkom listiću "za" ili "protiv" prijedloga odluke ili imena kandidata pri izboru organa dioničkog društva. Rezultate glasanja utvrđuje odbor za glasanje.

Lista dioničara društva i svi materijali koji se nalaze na dnevnom redu sa prijedlozima odluka, dostupni su dioničarima društva u upravi Komar tvornica gipsa z.d.d. Donji Vakuf, ul. 770. Sbbr. br. 28., svaki radni dan od 07:00 do 15:00 sati, od dana objavljivanja ovog obavještenja.

*Sve dodatne informacije mogu se dobiti na telefon 030/205-406.*

NADZORNI ODBOR

Predsjednik

Kapetan Dževad